Konstantīns Staņislavskis
Konstantīns Staņislavskis (krievu: Константин Сергеевич Станиславский; dzimis Konstantīns Aleksejevs 1863. gada 17. janvārī [v.s. 5. janvārī], miris 1938. gada 7. augustā) bija krievu aktieris un teātra režisors. Pazīstams ar izveidoto ietekmīgo Staņislavska sistēmu (galvenais princips — aktierim ir jāiejūtas lomā, lai viņš spētu "izdzīvot" savu varoni). Aktiera karjeru sācis 1877. gadā amatieru teātrī "Aleksejevu pulciņš". 1888. gadā piedalījies Maskavas Mākslas un literatūras biedrības dibināšanā. Kopā ar Vladimiru Ņemiroviču-Dančenko 1898. gadā izveidojis Maskavas Dailes teātri. Vairākos teātra iestudējumos dažas lomas attēlojis arī pats. 1918. gadā sāka vadīt Maskavas Lielā teātra Operas studiju, iestudējis vairākas ievērojamas operas. 1935. gadā nodibinājis Operas un drāmas studiju, kas mūsdienās pazīstama kā Staņislavska Mākslas drāmas teātris.